ܫܒܼܘܿܩ ܡܼܢ ܠܸܫܵܢܵܐ ܘܨܘܼܪܬܵܐ ܡܲܚܪܵܝܬܵܐ ܡܘܼܩܪܸܒܹ̈ܐ ܒܢܝܼܫܵܐ ܕܚܘܼܕܵܬܵܐ ، ܠܵܐ ܝܠܹܗ ܦܝܵܫܵܐ ܣܘܼܠܓܵܣܹܗ ܕܢܝܼܢܸܒ ܡܩܲܠܒܼܵܐ ܐܸܠܵܐ ܡܫܲܚܠܘܼܦܹܐ ܝܠܹܗ ܥܲܡ ܡܠܘܿܐܵܐ ܐܲܝܟܼ ܡܫܘܼܚܬܵܐ ܕܒܪܵܫܝܼܬ ܕܒܸܠܒܼܵܫܵܐ ܝܠܵܗܿ ܣܘܼܠܓܵܣܵܐ ܘܠܸܫܵܢܵܐ ܕܒܪܵܫܝ݂ܝ ܕܟܬܵܒܼܵܐ ܩܲܕܝܼܫܵܐ (ܒܪܵܫܝܼܬ ܐܝܼܬ ܗ݉ܘܵܐ ܐܵܬܘܿܪܵܝܵܐ، ܘܗܿܘ ܠܘܵܬ ܚܹܐܪܘܼܬܵܐ ܗ݉ܘܵܐ ، ܘܚܹܐܪܘܼܬܵܐ ܗܿܘ ܐܝܼܗ݉ܘܵܐ) ܐܵܦ ܓܵܘ ܡܫܘܼܚܬܵܐ ܕܐܝܼܬ ܗ݉ܘܵܐ ܘܠܲܝܬ ܗ݉ܘܵܐ ܡܲܦܠܘܼܚܹܐ ܝܠܹܗ ܠܝܵܪܬܘܼܬܵܐ ܥܲܡܡܵܝܬܵܐ ܕܐܝܼܬ ܗ݉ܘܵܐ ܘܠܲܝܬ ܗ݉ܘܵܐ ܥܲܡ ܚܒܼܝܼ̈ܫܵܬܵܐ ܡܼܢ ܙܡܝܼܪ̈ܵܬܵܐ ܥܲܡܡܵܝ̈ܵܬܵܐ ܐܲܝܟܼ ܠܵܠܹܐ ، ܘܬܘܼܢܹܝܹ̈ܐ ܐܲܝܟܼ ܬܠܵܬܵܐ ܚܲܒܘܼܫܹ̈ܐ ، ܐ݉ܣܝܼܪܵܐ ܒܣܵܡܲܪܡܹܐ ، ܘܐܵܦ ܡܼܢ ܝܕܲܥܬܹܗ ܒܣܸܦܪܘܼܬܵܐ ܢܘܼܟ݂ܪܵܝܬܵܐ (ܦ̮ܵܢܘܿܢ ، ܚܲܡܙܵܬܘܿܒܼ ، ܐܲܕܘܿܢܹܝܣ ، ܟܵܣܘܿܢܵܐ ) ܘܣܸܦܪܘܼܬܵܐ ܐܵܬܘܿܪܵܝܬܵܐ ܐܲܝܟܼ ܐܵܕܲܡ ܕܵܢܝܼܐܹܝܠ ܗܘܿܡܹܐ ، ܘܡܼܢ ܗܘܼܡܵܣܹ̈ܐ ܥܲܬܝܼܩܹ̈ܐ (ܣܲܠܲܡܲܢܕܪܹ̈ܐ ، ܙܲܩܲܪܬܵܐ ܝܗ݉ܘܵܐ) ܐܵܘ ܗܲܝܡܵܢܘܼܬܵܐ ܡܫܝܼܚܵܝܬܵܐ (ܬܪܹ̈ܝܢ ܟܝܵܢܹ̈ܐ ܘܬܪܹ̈ܝܢ ܩܢܘܿܡܹ̈ܐ ܒܚܲܕ݉ ܚܘܼܒܵܐ).